Scholes totalslakter United
For selv om klubben gikk videre i FA-cupen etter å ha fått straffe på overtid mot Sheffield United, så var de færreste imponert. Selv manager Louis van Gaal ristet på hodet i det lille rommet der pressekonferansen fant sted etter kampslutt lørdag kveld. Foran rundt 40 journalister, VG inkludert, sa nederlenderen følgende: – Resultatet var det viktigste, men prestasjonen var ikke god i dag. Vi flyttet ballen altfor sakte mot et lag som lå med ti-elleve spillere bak ballen hele tiden. Vi spilte ikke bra nok. En liten halvtime tidligere hadde klubbikon Paul Scholes oppsummert tredjerundekampen i cupen på indre bane på Old Trafford. Han beskyttet seg for regnet med en av klubbens paraplyer, men sparte ikke på kruttet. – Jeg har forsøkt å forsvare dette laget de siste ukene, men det blir bare vanskeligere og vanskeligere. Hver gang man kommer til Old Trafford, blir man servert dette: Negativ fotball.Det er sterk kost fra en mann som har 718 kamper for Manchester United på CV-en sin. også: Bersant Celina fikk City-debuten Han anklager Van Gaal for å bruke for mange spillere i for mange ulike posisjoner. – Er det på tide med en endring i denne klubbe nå? spurte programlederen til BT Sports. Scholes så ut i luften, skar en grimase og lot det gå et par sekunder før han svarte: – Det er på tide rent fotballmessig iallfall, på måten å spille på. Rooney hadde 34 ballberøringer i dag, i løpet av hele kampen. Dette er Wayne Rooney! Man gir ballen til lagets beste spiller. Men for ofte beholder man ballen og er fornøyd med det. Jeg tror ikke det er mange fans som liker dette. Hvordan i all verden kan man være fornøyd med dette mot et League One-lag? – Men er løsningen å bytte manager? – Jeg har aldri bedt om at noen skal sparkes. Spillerne er gode, og han har brukt 2,9 milliarder kroner. Men fotballstilen hans passer ikke engelsk fotball. Den kler ikke Manchester United sin måte å spille på. Men han kan argumentere med at man er nummer i fem ligaen, med ni poeng opp. Men fansen vil se mer entusiasme, mener Scholes.Sheffield United har lag som Walsall, Gillingham, Burton og «norske» Peterborough foran seg på tabellen i League One (nivå tre). Det skiller 47 ligaplasseringer opp til Manchester United. Den engelske storklubben har nå to seirer på de ti siste kampene. Presset på Van Gaal er betydelig. I dag pep publikum ved pause. Og da Fellaini ble byttet ut, kom det en og annen mishagsytring fra tribuneplass. – Fellaini fikk noen sarkastiske tilrop fra tribunen da han ble byttet ut. Er du bekymret for at spillerne påvirkes av sånt? – Jeg mener en Manchester United-spiller må takle presset fra egne tilskuere, samt media. Det forventer jeg. Jeg mener du har rett: Slikt kan påvirke. Men jeg mener man må takle det. Ellers er man ikke en god Manchester United-spiller, svarte en ærlig Van Gaal.Han fremsto fattet, og på ingen måte tverr, i møte med media lørdag. Nederlenderen fikk til og med frem en god porsjon latter i rommet ved én anledning. Å styrke stallen i januarvinduet blir neppe aktuelt, sier nederlenderen. – Du sa at dere flytter ballen for sakte. Hvorfor skjer det? spurte en journalist. – Hva mener du? kontret Van Gaal. – Jeg vet ikke, sa journalisten. – Jeg vet det: Fordi Sheffield United ligger med ti spillere bak ballen. Det er lettere å forsvare seg enn å angripe, sier Uniteds manager.
(Manchester Utd – Sheffield Utd 1-0) Etter en ny nitrist forestilling hamrer Paul Scholes (41) løs på måten Manchester United fremstår under Louis van Gaal.